ปทุมธานีจุดพลุ เมืองอาหารปลอดภัย
เกษตรแปลงใหญ่ใกล้กรุงเทพมหานคร,วันนี้จะพาไปดู กลุ่มเกษตรกรตำบลบางเตย อำเภอสามโคก จังหวัดปทุมธานี ที่ได้รวมตัวกันปลูกผัก แถมได้รับการรับรองมาตรฐานความปลอดภัยตามนโยบายด้านการส่งเสริมการทำเกษตรปลอดภัยของจังหวัดปทุมธานี,ด้วยจังหวัดฯมีนโยบายส่งเสริมให้เกษตรกรทำการผลิตสินค้าเกษตรในระบบที่ปลอดภัย ได้มาตรฐาน GAP สนับสนุนงบให้กับหน่วยงานที่เกี่ยวข้องไปดำเนินการส่งเสริมทั้งด้านพืช ด้านประมง ด้านปศุสัตว์,วันนี้กลุ่มเกษตรกรแปลงใหญ่ผักปลอดภัยตำบลบางเตย มีสมาชิก 50 ราย ปลูกผักหลากหลายชนิด สุ้มเสียงจากตัวแทนเกษตรกรย้ำว่า เนื่องจากเราต้องการนำผลผลิตที่ได้มาตรฐานความปลอดภัยไปสู่ผู้บริโภค ซึ่งเราในฐานะผู้ผลิตก็ปลอดภัยด้วยเช่นกัน,ถัดมาข้าวรัชดา อีกหนึ่งแปลงนาแห่งการเรียนรู้ ข้าวไรซ์เบอร์รี อินทรีย์ที่นี่ปทุม จากน้ำพักน้ำแรงของ โชคชัยนัยนา ช่างทองคลองสี่ สองพี่น้อง ผู้สืบทอดเจตนารมณ์คุณพ่อ ในการมุมานะปลูกข้าวไรซ์เบอร์รีปลอดสารพิษ เพื่อความปลอดภัยของผู้บริโภค ซึ่งผ่านการรับรอง GAP กระทรวงเกษตรและสหกรณ์,ส่งผลให้ ข้าวรัชดา เป็นที่รู้จัก ได้รับการยอมรับจากผู้บริโภคในวงกว้าง ปัจจุบันมีจุดจำหน่ายที่ตลาดหนองปรือ ตลาดกรีนธรรมศาสตร์ และตลาดโรงพยาบาลปทุมธานี,แต่ทว่ากว่าจะเป็น ข้าวไรซ์เบอร์รีปลอดสาร และเป็นแปลงนาแหล่งเรียนรู้ของชุมชน การปลูกข้าวปลอดภัยนั้นเป็นเรื่องที่ยากมากต้องผ่านกระบวนการลองผิดลองถูก อดทนรอคอยกว่าจะประสบความสำเร็จ,เส้นทางของการดำเนินงานในวันวานที่ผ่านมาจึงไม่ได้โรยด้วยกลีบกุหลาบ,นัยนา เล่าให้ฟังว่า กว่าจะออกมาได้ขนาดนี้ เคยโดนคนในพื้นที่ ตำหนิว่าทำไปแล้วได้อะไร เพราะวิถีการปลูกข้าวโดยทั่วๆไปนั้น ต้องมีการใส่ปุ๋ยปริมาณมากควบคู่กับการฉีดยากำจัดศัตรูพืช แต่วิธีการทำงานของข้าวรัชดานั้น แก้ไขปัญหาแมลงศัตรูพืชด้วย น้ำหมักชีวภาพ,บำรุงดินด้วยวิธีการปลูกพืชที่มีประสิทธิภาพในการบำรุงดิน เช่น ปอเทือง จึงเรียกว่าเป็นนาข้าวที่ใช้วิถีทางธรรมชาติ ผลที่เกิดขึ้นอย่างเด่นชัดคือการได้ข้าวปลอดภัยคุณภาพดีลดต้นทุนได้,ปลูกข้าวด้วยวิธีการทั่วไป ต้นทุนประมาณ 4,000 กว่าบาท ในขณะที่การปลูกข้าวแบบลดต้นทุนใช้ทุนประมาณ 2,100 บาทต่อไร่ สิ่งเหล่านี้เองจึงส่งผลให้นาข้าวช่างทองคลองสี่ กลายเป็นแหล่งเรียนรู้เพื่อชุมชน และเป็นความสำเร็จที่สร้างความภาคภูมิใจให้กับครอบครัวอย่างยิ่ง,เราสามารถผลิตข้าวที่ปลอดภัยเพื่อ ครอบครัว และเพื่อ ผู้บริโภค ได้สำเร็จ,พินิจ บุญเลิศ ผู้ว่าราชการจังหวัดปทุมธานี บอกว่า ปทุมธานีจะเดินหน้าไปสู่เมืองอาหารปลอดภัย ดูแลตั้งแต่ต้นน้ำ กลางน้ำ ปลายน้ำ ตามแผนยุทธศาสตร์การพัฒนาจังหวัดปทุมธานี พ.ศ.2561-2564 (4 ปี) ปทุมธานีเป็นเมืองสิ่งแวดล้อมสะอาด อาหารปลอดภัย แหล่งท่องเที่ยวเรียนรู้และพักผ่อนหย่อนใจของอาเซียน สังคมอยู่เย็นเป็นสุข,เป้าหมายหลักในการพัฒนาโดยเฉพาะในด้านการเกษตร กำหนดแนวทางในการพัฒนาระบบการเกษตรให้มีผลผลิตปลอดภัย และเป็นมิตรต่อสิ่งแวดล้อม มีการส่งเสริม สนับสนุน ให้มีการผลิตตามมาตรฐานความปลอดภัย ทั้งด้านพืช ด้านประมง และด้านปศุสัตว์,นอกจากนั้นยังให้ความสำคัญในด้านอาหาร ซึ่งเป็นหนึ่งในปัจจัยสี่ที่จำเป็นต่อการดำรงชีวิตก็ต้องปลอดภัย ปราศจากสารปนเปื้อน ที่เป็นสาเหตุของการเกิดโรคภัยไข้เจ็บเช่นเดียวกัน,มอบหมายให้หน่วยงานที่เกี่ยวข้องดำเนินโครงการต่างๆ ในเรื่องความปลอดภัยของสินค้าเกษตรและอาหาร เช่น โครงการ Clean Food Good Taste, โครงการตลาดสดน่าซื้อ, โครงการเขียงสะอาด, การทำเกษตรในระบบมาตรฐาน (GAP), การรับรองแหล่งจำหน่ายสินค้าที่ได้มาตรฐาน (Q),ร้านอาหารที่ใช้วัตถุดิบปลอดภัยเลือกใช้สินค้า Q (Q-restaurant) เพื่อส่งเสริมระบบความปลอดภัยของสินค้าเกษตรและอาหารปลอดภัยของจังหวัด,เรามีความตั้งใจที่จะประชาสัมพันธ์ ส่งเสริม ขยายตลาดสินค้าเกษตรอาหารปลอดภัย ให้กว้างขวางยิ่งขึ้น กระตุ้นเตือนผู้เกี่ยวข้องทุกภาคส่วนให้หันมาตระหนักถึงพิษภัย ผลร้ายของสารเคมี ส่งผลให้มีการปรับพฤติกรรม แนวคิด วิธีการผลิต การบริโภคสินค้าเกษตรและอาหารในระยะยาว,ผลผลิตต้นน้ำปลอดภัยไร้สารพิษ ส่งผ่านไปยังผู้บริโภคปลายน้ำ และระหว่างเส้นทางกลางน้ำ จังหวัดปทุมฯยังเป็นศูนย์กลางในการกระจายสินค้าไปยังจังหวัดต่างๆในภูมิภาค แน่นอนว่านอกจากจะดูแลมาตรฐานในจังหวัดเองแล้ว สินค้าที่มาจากต่างถิ่นก็ต้องได้รับการกำกับดูแลให้ได้มาตรฐานเช่นกัน,จังหวัดปทุมธานีเป็นเมืองตลาด มีตลาดหลายขนาดถ้าขนาดใหญ่ก็ตลาดไท เราเน้นเรื่องผักปลอดภัย เพราะฉะนั้นเราต้องการให้คนของเรามีคุณภาพชีวิตที่ดีขึ้น เราก็อาศัยตลาดกระจายผลผลิตส่งขายไปยังกรุงเทพฯต่างจังหวัด นี่คืออาหารปลอดภัย ถ้าคุณต้องการเป็นไฮคลาสคุณต้องกินฟู้ดเซฟตี้ของปทุมธานี,ตลาดไทเป็นตลาดกลางค้าส่งสินค้าเกษตรครบวงจรใหญ่ที่สุดในอาเซียน จังหวัดปทุมธานีได้ร่วมกับผู้บริหารตลาดไททำข้อตกลงร่วมกัน ในการเปิดจุดจำหน่ายสินค้าเกษตรที่ได้มาตรฐานความปลอดภัยให้แก่ เกษตรกรและกลุ่มเครือข่ายผู้ปลูกพืชผักปลอดภัยของภาคกลาง นำผลผลิตมาจำหน่ายโดยตรง,เป็นการส่งเสริม การตลาดนำการผลิต ตามนโยบายของรัฐบาล,สถานการณ์การประกอบอาชีพเกษตรกรรมในปัจจุบัน มีการใช้สารเคมีป้องกันและกำจัดศัตรูพืช ปุ๋ยเคมี เพื่อเร่งการเจริญเติบโตของพืชอย่างกว้างขวาง เพื่อให้ได้ผลผลิตสูง จนส่งผลกระทบต่อทรัพยากรธรรมชาติ ดิน น้ำ สิ่งแวดล้อม ตลอดจนเกิดอันตรายต่อผู้ผลิต ผู้บริโภค,ทั้งยังสูญเสียเงินตราเป็นค่าปุ๋ย ค่ายาไหลออกไปยังต่างประเทศปีละหลายหมื่นล้าน,ตอกย้ำภาพความสำเร็จชัดเจนที่เกิดขึ้นกับแปลงผัก กลุ่มเกษตรกรตำบลบางเตย เราต้องการให้เกษตรกรทำเป็นแปลงใหญ่ ทำให้มีการรวมกลุ่ม ทำให้เรามีพลังในการที่จะนำผลผลิตเข้าสู่ตลาดได้ และเมื่อมีความปลอดภัยก็จะสอดคล้องกับลูกค้าที่มีความต้องการบริโภคอาหารปลอดสารพิษ,ผู้ว่าฯพินิจ ย้ำว่า จังหวัดปทุมฯตั้งเป้าว่าจะเป็นเมืองแห่งอาหารปลอดภัย สำหรับคนไฮคลาส จึงต้องทำให้ครบทุกมิติ เพื่อรองรับนักท่องเที่ยว ผู้บริโภคทั่วไป เริ่มตั้งแต่ต้นน้ำ ได้แก่ ผลผลิตทางการเกษตรที่เป็นวัตถุดิบ ไปจนถึงกระบวนการปรุงแต่ง เป็นอาหาร สถานที่จำหน่ายจนถึงผู้บริโภค ต้องได้มาตรฐานความปลอดภัย,ตามยุทธศาสตร์ เสริมสร้างความเข้มแข็งระบบอาหารปลอดภัยอย่างครบวงจรส่งเสริมการจัดการสิ่งแวดล้อมแบบมีส่วนร่วมเพื่อให้ปทุมธานีเป็นเมืองสิ่งแวดล้อมสะอาดพัฒนาแหล่งท่องเที่ยว จัดกิจกรรมการท่องเที่ยวการตลาด เพื่อสร้างอาชีพ รายได้ ให้กับคนในพื้นที่ และ ยกระดับการจัดสวัสดิการสังคมพัฒนาโครงสร้างพื้นฐานให้ทั่วถึง เพื่อสร้างความเข้มแข็งและพัฒนาชีวิตชุมชน,ความสำเร็จของจังหวัดปทุมธานีเมืองอาหารปลอดภัยท่ามกลางกระแสแรงต้านสารพิษเคมีอันตรายในวันนี้ จะเป็นแรงผลักดันสำคัญให้การทำการเกษตรแบบไร้สารพิษประสบผลสำเร็จได้ไม่ยาก,ทั่วทุกหัวระแหงแผ่นดินไทยจะได้ปลดโซ่ตรวน แผ่นดินอาบพิษ.
กลุ่มเกษตรกรตำบลบางเตย อำเภอสามโคก จังหวัดปทุมธานี ที่ได้รวมตัวกันปลูกผัก แถมได้รับการรับรองมาตรฐานความปลอดภัยตามนโยบายด้านการส่งเสริมการทำเกษตรปลอดภัยของจังหวัดปทุมธานี
เกษตรแปลงใหญ่,กลุ่มเกษตรกรตำบลบางเตย,ผักปลอดสารพิษ,ผักปลอดภัย,สกู๊ปหน้า1